Jie traukia tiesiai į Kaukolės salą.
Ji sukorė tokį kelią paskui savo kiaušinį. Dabar jau nesustos.
Vaikeli, reikia pagirti „Apex Cybernetics“.
Jie tikrai sugeba pakišti tau geidžiamiausią jauką.
Tačiau tai ne „Apex“ darbas. „Apex“ neigia prisidėjusi.
Tai kieno tada? Kas turi tiek išteklių, kad įvykdytų tokią operaciją?
Išskyrus „Monarchą“ ir „Apex“,
kas išvis žino, kur, po velnių, yra Kaukolės sala?
Nežinau.
Bet mes sekame leidimo neturintį orlaivį virš Kaukolės salos.
Ir esate tikri, kad juo skrenda Keitė su Kentaro?
Paplūdimyje radome kelis Trisopo žmones.
Abu jie pasakė, kad Keitė su Kentaro išvyko su jų komanda.
Taip, mes tą matėme. Bet ar jie su jais išvyko,
ar buvo išvežti?
Artėjame prie audros fronto.
Gerai, dički. Metas užbaigti darbą.
Jie tiesiog ten sėdi.
APTIKTA – AUDROS FRONTAS
Maniau, Godzila pasirengęs susigrumti su bet kuriuo pasirodyti išdrįsusiu titanu.
Jis pasirengęs. Paprastai.
Jis bijo Kongo?
Godzila nieko nebijo.
O jei jis padarė tai, ką turėjo padaryti?
Sakei, kad Godzilos vaidmuo – užtikrinti tvarką tarp titanų.
Kiek mums žinoma.
Gal Godzila užtikrino, kad jis grįžtų ten, kur turėtų būti.
Nenužudė jo, nes nebuvo būtina.
Jis apie saviškius žino daugiau nei mes.
Tiek to mano plano.
Štai ką darysime. Susisiek su Barisu ir laivyno vadu.
Liepk jiems sekti Godzilą, kol tik galės.
Mes liksime čia.
O kaip dėl Titano X?
Tas, kas jį čia atviliojo, vis dar gali padaryti tai, ką buvo sumanę.
Užvaldyti jį, paversti ginklu.
Ten ir Keitė su Kentaro.
Manau, turime naują misiją.
Atsiimti Keitę su Kentaro
ir išsiaiškinti, kaip grąžinti tą titaną namo.
Ly teisus.
Turime grįžti.
Man patinka.
Tada paruoškime laivą ir uždarykime liukus, ar ką ten darote.
Keliaujame.
PAREMTA GODZILOS PERSONAŽU
Neįtikėtina, tiesa?
Tai ar pasakysite man, ką čia veikiame?
Nes tas, kuriuo kadaise pasitikėjau, man sakė,
kad viskas šioje saloje bando tave užmušti.
O tu nepaklausei.
Nei tada, nei dabar.
Galėjai pasilikti.
Neleisiu tau skristi vienam.
Aš taip nusprendžiau, be to, aš ne vienas.
Ką ruošiatės daryti su kiaušiniu?
Kentaro, prie ko ji tave įkalbėjo prisidėti?
Kodėl manai, kad ji mane įkalbėjo ką nors daryti?
Atskridome.
Manot, pavogę jauniklį ko nors pasieksite, išskyrus tai, kad ją įsiutinsite?
Tai nežmoniška.
Nežmoniška?
Tu vis pamiršti, kad jie nėra žmonės.
Kodėl padedi tiems žmonėms? Kodėl esi jų pusėje?
Titanės X signalas vis dar stiprus.
Jei baterijos neišsikraus, viskas bus gerai.
Kam mums reikia sekiklio?
Gan akivaizdu, kur ji keliauja.
Galim tiesiog sekti iš paskos.
Esi buvęs Kaukolės saloje?
Aš – esu.
Iš baimės, kad tavęs nesudraskytų
į milijonus skutelių, nesuprasi, kas ir kaip.
Todėl, taip.
Taip, mums reikia sekiklio.
O kaip dėl Kongo?
Kai jis sužinos, kad Titanė X yra šioje saloje,
bėgte atbėgs.
O jis gan greitai bėga, todėl gali pasirodyti bet kada.
Mes galime padaryti tik viena – nueiti ir išeiti kiek įmanoma greičiau.
Išsiaiškinkime, kur jie veda Titaną X,
- ir paskui grąžinkime jį į Pasaulio ašį… - Ją.
Ją į Pasaulio ašį, kur jai ir vieta.
Gerai? Pasistenkite nemirti.
Taip, pone.
Ar jau radai ten ką nors, kas padėtų parsiųsti titanę namo?
Manau, kad taip. Bilis šiuos vaizdus gavo iš kažkokio „Landsat“.
- „Landsat“? - Žinai, kas tai?
Ne, minutėlę.
Tai ankstyvas Žemės stebėjimo palydovų tinklas iš 7-o dešimtmečio.
Bilis manė, kad Titanės X migracinis kelias baigias Kaukolės saloje.
Jei jis teisus, ir Titanė X išeina ir grįžta į Pasaulio ašį Kaukolės saloje,
kažkur čia turi būti natūraliai atsiveriantis nuolatinis plyšys.
Bilis pažymėjo šias vietas kaip galimus plyšius,
todėl gal pro vieną iš jų Titanė X galėtų grįžti namo.
Gal. Pradėkime nuo čia, pažiūrėkime, ką rasime.
Gerai.
Tai labai svarbu, Kei!
1958 M. SPALIO 21 D.
- Žinau, vis dar negaliu patikėti. - Tikrai atradome plyšį?
Tai reiškia, kad titanų tinklas galimai yra tikras.
- Taip. - Kas žino, kur jis galėtų nuvesti?
PAPUA NAUJOSIOS GVINĖJOS TERITORIJA
Sveiki, ar yra kas nors?
Tai viską keičia.
Tikrai.
Labai dėl tavęs džiaugiuosi.
Dėl mūsų.
Taip, dėl mūsų.
Atidarykit duris.
Kokio velnio norit?
Norime susituokti.
- Tai žiedus turit? - Ką tik sugalvojom.
- Taigi, suprantat… - Zondai.
Nesupratau?
Zondai. Turime nusiųsti ką nors į plyšį, pažiūrėti, kur nukeliaus.
Zukas sukūrė tą titanų sekimo prietaisą, pameni?
- Su kelių dažnių radijo siųstuvu? - Taip.
- Kertu, kad galėtume jį pritaikyti… - Bili, dabar mes tuokiamės.
- Tuokiamės, tiesa? Taip. - Taip.
Kada nors šiandien, jei nesutrukdysiu.
- Gerai. - Atsiprašau.
Gerai. Taigi, ar jūs, panele Keiko Miura, sutinkate…
Ji „daktarė Keiko Miura“.
Ar sutinkate tekėti už šio vyro, Viljamo Randos?
Manau…
Taip, gal… Gerai.
Taip, labas.
Bili, niekad nemaniau, kad surasiu žmogų,
kurio svajonės ne mažesnės už mano.
Tokį, kuris regi pasaulį taip pat, kaip ir aš,
pilną galimybių ir magijos.
Pažadu visada tikėti tavimi ir tavo beprotiškomis idėjomis.
Myliu tave.
Ir…
Sutinku.
Taip.
Gerai. O jūs, Viljamai Randa, ar imate daktarę Keiko Miurą
į žmonas?
Taip nesąžininga. Aš nepasiruošiau.
Viskas gerai.
Neturiu žodžių.
Užteks ir „taip“, vyruti.
Taip, žinoma.
- Gerai. - Taip.
Tada, remdamasis Jos Didenybės valdomos Australijos valdžios
suteikta galia, skelbiu jūs vyru ir daktare žmona.
- Pabučiuokite nuotaką. - Gerai.
KAUKOLĖS SALA
- Čia „Monarcho“ bazė? - Buvo.
Ją apleido po anksti pastebėtų operacinio saugumo spragų.
Taigi, „Monarchas“ negalėjo apsaugoti savo žmonių, o tu manai, kad gali?
Bandai ją nužudyti, kad atkeršytum už tėtį?
- Kerštas čia niekuo dėtas. - Tada kas?
- Aš tau parodysiu. - Kalbėjau su broliu.
- Sveika sugrįžusi, panele Simons. - Ačiū. Kokia padėtis?
Titanė X yra maždaug už 12 kilometrų.
Ji keliauja tiesiai pas mus.
Teisingai nusprendėte panaudoti kiaušinį vietoj jauko.
Už tai turime padėkoti Kentaro.
Nenorime jos nužudyti.
Mums jos reikia, kad atvertume plyšį.
Negalite atverti plyšio.
Nežinote, kas iš ten išlįs ar kas ten įkris.
Tavo senelis surado plyšius visame pasaulyje.
Tiesą sakant, jis turėjo teoriją, kad kažkur šioje saloje yra plyšys.
Centrinė stotis, iš kurios galėtum patekti į bet kurią titanų tinklo vietą.
Mums reikia atverti stabilų plyšį neribotam laikui.
Todėl turime surasti šitą plyšį.
Tai mūsų kelias į Pasaulio ašį.
Kodėl norėtumėte ten keliauti?
Lygiai tą patį žmonės sakė, kai NASA pasiūlė skristi į mėnulį.
Kai astronautai grįžo namo, nebuvo prabėgę 60 metų
ir visi jų mylimi žmonės nebuvo mirę.
Būtent. Bet pagalvok, jei taip būtų nutikę.
Supranti? Jei, tarkim, sirgtum nepagydoma liga
ir galėtum nukeliauti į tam tikrą vietą savaitei ar mėnesiui,
o kai sugrįžtum, jau būtų vaistai.
O jei galėtum aplankyti ateitį?
Nori išnaudoti Pasaulio ašį kaip asmeninę laiko mašiną?
Kentaro, prašau, suprantu, kaip jautiesi,
kad nori kažką padaryti, kad tau reikia kažką padaryti.
Taip jaučiausi aš, kai paspaudžiau tą mygtuką,
bet aš klydau.
Nenumaniau, ką aš išleisiu, turėjau paklausyti tavęs ir tėčio.
Nekartok mano klaidos.
Kas tai bebūtų, tėčio tai nesugrąžins.
Vis dar judame šia kryptimi. Jo greitis nesikeičia.
Taip ir nepasakei, kaip tau pavyko uždėti Titanei X sekiklį.
Labai atsargiai.
Tiesą sakant, ir pats tik neseniai prisiminiau.
Nesuprantu.
Aš irgi.
Ir Sudzuki iki galo nesupranta.
Kažkoks keistas mokslas, kurį tu gal ir suprastum, bet tik ne aš.
Išmėgink mane.
Išmėginsiu vėliau.
Šūdas.
Jums viskas gerai? Aš tik…
Šita vieta gan bjauri, ar ne?
Įsivaizduok, kas apačioje.
Šiai vietai toli iki Pasaulio ašies.
Praleidau šioje saloje kone dvejus metus, net iš bazės neišėjau.
„Praleidau šioje saloje dvejus metus,
net iš bazės neišėjau.“
Užsičiaupk.
- Kas čia buvo? - Hadlis?
Kur Hadlis?
- Bėkit! - Bėkit!
Judinkitės! Neatsilikit!
Neatsilikit. Judinkitės!
Nematau jo!
- Šūdas! - Nesustokit!
Išsiskirstykit! Išsisklaidykit!
Bėkit!
O Dieve.
- Timai! Ne! Padėkit! - Mei!
Padėkit! Ne!
Ne!
Laikau tave.
- Einam! Turim eiti! Judam! - Judinkitės!
- Palaukit. Paimkit mano batą. - Paėmiau.
Gerai, ramiai.
Timai, girdi mane?
„Monarcho“ antžemine grupe, girdit? Kas nors girdi?
Keturi nariai neutralizuoti.
Kur jūs esate?
…paupiu.
Pakartok, jūs einate į rytus, Timai?
Timai, ar einate į rytus? Girdi?
Prakeikta sala.
Gerai. Ką gi.
Tikrai tiki, kad Bilio plyšys yra kažkur netoliese?
Žinome, kad jis apkeliavo pasaulį, ieškodamas plyšių.
Kažkas privertė jį atvykti čia.
Jei jį surasime, gal galėsime parsiųsti Titanę X namo.
Gerai. Taip ir darykime.
Skaldyk ir valdyk.
Jie turi sekiklį.
Jie suras Titanę X.
Pažiūrėkime, ar mums pavyks rasti Bilio plyšį, kol dar turime laiko.
Žinai, kai ji čia ateis, negalėsi paprasčiausiai surasti plyšio ir įšokti.
Šiaip jau, ruošiame nusileidimo aparatą.
Keite, čia tu nesi ekspertė. Nežinai, kas vyksta.
Taip, nežinau. Nesu fizikė. Tik gamtos mokslų mokytoja,
bet žinau, kad tokio dalyko kaip laiko mašina nėra.
Žinau, kad negali pakeisti praeities, nors ir labai norime.
Tėtis nenorėtų matyti, kad nesutariame.
Jis nenorėtų, kad dar kas nors nukentėtų.
- Ne dėl jo. - Ji teisi.
Tai, ką darome, yra beprotiškai rizikinga, ir viskas gali atsisukti prieš mus.
Jei nori keliauti namo, Kentaro, turėtum keliauti namo.
Būk su savo šeima.
Tiesą sakant, pavydžiu, kad turi žmogų, kuriam taip rūpi.
Tikrai, imk sraigtasparnį.
„Monarcho“ laivas prie pat kranto.
Nenoriu, kad nukentėtų dar kas nors.
Todėl keliauk.
Kentaro.
Palydėkite panelę Randą į sraigtasparnį.
- Gerai, ponia. - Kentaro, prašau.
- Kentaro. Nereikia! - Eikite su mumis.
Ji bando tavimi pasinaudoti!
Nieko tokio, jei tau kyla abejonių.
Patraukit rankas! Kentaro!
Man viskas gerai.
Jau beveik laikas.
Kokia padėtis, Katleri?
Jei judės tokiu greičiu, Titanė X čia bus maždaug po 12 minučių.
- O Kongas? - Šūdas, jis vėl pajudėjo.
- Kur? Juda mūsų link? - Ne. Į pietryčius.
- Jis galimai aptiko Titanę X. - Galimai ar tikrai?
Galimai. Jis juda į tą pusę.
- Gerai. Nukreipkit jo dėmesį. - Supratau.
Noriu tau kai ką parodyti.
Pole, įjunk Skalkrolerio riaumojimą. Pradėkime dėmesio nukreipimą.
Šūdas. Čia Kongas?
Taip.
Ką rodo sekiklis?
Signalas vis dar stiprus.
Rodo, kad Titanė eina į šitą pusę.
Pone, jau netekome pusės komandos.
Turėtume pagalvoti apie grįžimą į paplūdimį.
- Persiginkluoti, persigrupuoti… - Ne. O kaip Keitė su Kentaro?
Pulkininkas Šo ir daktarė Randa
- vis dar kažkur priekyje. - Jei jie dar gyvi.
Atsiprašau?
Jei jie dar gyvi, o jie gyvi, jie tęstų misiją.
Tęsime ir mes.
O Kongas ateina čia.
Todėl turime paskubėti ir nieko daugiau nepaliksime.
Aišku?
- Taip, pone. - Ar aišku?
- Taip, pone. - Taip? Gerai, puiku.
Atsiprašau, kad esu šiknius, bet vadovauti – geras jausmas.
Čionai.
Štai čia. Čia mūsų Kanaveralo kyšulys.
Čia pradėsime mūsų misiją.
Galvoji apie tai, ką pasakė tavo sesuo?
Klausyk, žinau, kad neturiu savo tėvo išteklių, aišku?
Turiu savo patikos fondą ir būrelį ypač protingų žmonių,
kurie tiki, kad mums pavyks, o dabar turiu tave.
Matai, aš vis dar nesuprantu, kuo aš prisidedu.
Ar žinai, kodėl NASA pasirinko Nilą Armstrongą pirmuoju žengti ant mėnulio?
Nes jis buvo geriausias pilotas?
Jie visi buvo geriausi pilotai.
Jie žinojo, kad tas, kurį pasirinks žengti pirmuosius žingsnius,
taps garsiausiu žmogumi pasaulyje.
Gal garsiausiu žmogumi istorijoje.
Nebuvo svarbiausia pasirinkti geriausią žmogų.
Svarbiausia buvo pasirinkti tinkamą žmogų.
Tu esi Kentaro Randa, Bilo ir Keiko Randų anūkas.
Hiroši Randos sūnus.
Tu esi tinkamas žmogus.
Prieš tai turime padaryti vieną dalyką.
Negalime įkurti čia bazės, kol po salą blaškosi Kongas.
Maniau, ketinome nukreipti jo dėmesį,
- užimti jį. - Kaip manai, kiek ilgai ištempsime?
Todėl ir atsiviliojome čia Titanę X.
Maniau, jos reikia, kad atvertų plyšį.
Reikia, ir dar reikia, kad ji pašalintų Kongą.
Pašalintų Kongą? Tai neįmanoma.
- Tai būtina. - Negalite nužudyti Kongo.
Kodėl? Nes jo neįmanoma nužudyti ar dėl to, kad tu to nenori?
Nepasakei man, kad tai plano dalis.
- Žinau ir atsiprašau. - Kodėl man pamelavai?
Nes aš bijojau.
Aš…
Aš bijojau, kad jei pasakysiu tiesą, tu atsisakysi,
ir tada turėsiu viską daryti pati.
Kentaro, žinai, kaip tai svarbu.
Ji čia.
- Gerai, reiktų žiūrėti iš vidaus. - Ne.
Turiu tai pamatyti. Lik su manimi.
Pasiruoškite užduoties vykdymui.
Paleiskit! Patraukit rankas!
Visi darbuotojai grįžkite į bazę. Prasidėjo pirmasis etapas.
Kartoju, prasidėjo pirmasis etapas.
Gerai, visoms stotims. Varom.
Dabar arba niekada. Visos stotys, ruoškitės vykdyti įsakymą.
Laukite mano įsakymo.
Palaukit, dar ne.
18-as poste, mes galime kilti.
Palauk! Ką tu darai?
Dabar.
Vykdykite.
Mums pavyko.
O Dieve. Mums pavyko!
Ji mūsų.
Tas siauras slėnis. Jis lygiai toks pat kaip čia.
Tai jis. Gerai, jei eisime tuo keliu, turėtume ateiti į vietą,
- kurią pažymėjo Bilis. - Gerai.
Antra vieta taip pat netinka. Esame vietoje, nesimato
- nei plyšio, nei… - Tučtuojau grįžkite į bazę.
Dar nepatikrinome trečios vietos.
Ji palauks. Prasideda Antroji fazė.
- Kartoju. Prasideda Antroji fazė. - Supratau.
Gerai, girdėjote bosę. Eime, prasideda rimtas mėšlas.
Važiuojam!
- Kas jie? - Jie ne iš „Monarcho“.
Ir jie tikrai nepanašūs į „Apex“ darbuotojus.
Manau, jie dirba tam, kas išsivežė Keitę su Kentaro.
- Tai kas toji Antroji fazė? - Nieko gero.
Jie greitai išsinešdino.
Turbūt jie ieško plyšio.
Akivaizdu, mes ne vieninteliai manome, kad Bilis kažką rado.
Gerai, kur dabar?
Kei?
Vis dar nesuprantu.
Ką surado Bilis? Tai neįrašyta jo dienoraštyje.
Jis jau pažymėjo pustuzinį plyšių ir…
- Kuo ši vieta buvo tokia svarbi? - Žinai, koks jis buvo.
Maniau, kad žinau.
Bet jis paliko Hiroši ir atvyko čia.
Kažkas pasikeitė.
Kas pasikeitė po to, kai dingau?
Kas pasikeitė, Kei? Po to, kai tavęs netekome?
Viskas pasikeitė.
Viskas.
Ne, nepaleisk manęs!
KAZACHSTANAS – 1959 M.
Mes per sunkūs! Duok ranką!
Neišlaikau!
Griebk, Kei! Griebk!
Traukinys išvažiuoja po dešimties minučių. Mums metas.
- Mums metas. - Be jos neišvažiuosiu.
Jos nebėra.
- Tu šito nežinai. - Žinau.
Tau teks pradėti susitaikyti su realybe.
Tie dalykai, jie tiesiog…
Jei seisminių impulsų įrenginių duomenys tiksliai atvaizduoja tuštumas,
po žeme ji galėjo aptikti…
- …vietą prieglobsčiui… - Bili. Baik. Jėzau Marija, liaukis!
Aš negalėjau išlaikyti, Ly.
Aš bandžiau, bet…
Aš ją paleidau.
Neklausėte manęs.
Sakiau jai nesileisti.
Kodėl manęs nepaklausėte?
- Atsiprašau, Ly. - Dabar jau vėlu.
Ir tai mus persekios visą likusį gyvenimą.
Nežinojome, kad ši anestezinė medžiaga išvis paveiks titano nervų sistemą,
todėl nežinome, kiek turime laiko, kol pasibaigs poveikis.
O jei ji nenorės susigrumti su Kongu?
Matei, kaip titanė paplūdimyje puolė Godzilą, ar ne?
Ji gynė savo kiaušinį.
O dabar kalbi kaip tavo sesuo.
Bet ką galima priversti kautis, jei tik yra tinkama paskata.
Brendos projektas žlugo, bet įrodė, kad galime paveikti jų nervų sistemas.
Tačiau vietoj to, kad bandytume sumažinti agresiją,
mes ją nežmoniškai padidinsime.
Nejausk empatijos tiems padarams, Kentaro.
Jie jos nejaučia tau ir nejautė tavo tėvui.
- Štabas kviečia Simons. - Aš čia.
Keitė Randa pabėgo. Ji neįsėdo į sraigtasparnį.
Ji kažkur bazėje.
RYŠIŲ CENTRAS CA3.7
Pradėjom nuo kamerų. Abi tuščios.
Panele Simons.
Panele Simons!
Mes radome tai.
Jis buvo įsodintas į titanę.
Panašu į kažkokį sekiklį.
Turėtume jau artėti.
Nori sužinoti atstumą kilometrais ar?…
- Šūdas. - Kas?
Kas… Nežinau. Regis, dingo signalas.
- Imtuvas dar veikia? - Nežinau. Jis nustojo…
Nustojo siųsti signalą.
Gerai. Taigi, kur dabar?
Ar kas nors yra?
Esame už 18-o posto ryšio zonos.
- Bet čia „Monarcho“ dažnis. - Turi išjungti.
- Ne, turi paklausyti. - Kas nors čia mus išgirs.
- Turi išjungti. - Taip, tokia ir esmė.
- Tai radijas. Kažkas yra ten, duokš… - Alio?
- Girdit mane?
- Taip, Keite. Labas. - Mei? Čia tu?
Taip. Mes čia, einam pas tave.
Ne, bėkit iš salos.
Jie turi titanę.
Kaip suprasti? Kentaro su tavimi?
- Kentaro su jais. - Kaip suprasti? Su kuo?
- Su kuo? Su kuo jis? - Su Izabele Simons.
- Ji čia turi visą bazę. - Izabelė Simons.
- Žinojau, kad ji kažką rezga. - Bazė.
Kokią bazę? Kur?
Tai sena „Monarcho“ bazė. Ji vilioja titanę čia.
Turiu eiti.
- Yra slėnis. Raskite slėnį. - Palauk, Keite.
Keite!
Ką ji… Sena „Monarcho“ bazė. Ar tau tai ką nors sako?
Taip.
Taip, gerai, varom. Turime atsirasti ten anksčiau už Kongą.
- Pirmyn! - Supratau!
Dar toli?
Jau tuoj ateisim į kitą jo pažymėtą vietą.
Jėzau.
Kas čia per vieta?
Kažkokia skerdykla.
O varge. Čia nutiko kažkas labai blogo.
Kas čia?
Bilis.
Jis buvo Bilio.
Manau, jis čia mirė.
Kei.
Kad tave kur, Bili!
Aš pasitikėjau tavimi.
Tikėjau tavimi, o tu visa tai nubraukei dėl ko?
Visi šie taškai yra energijos sankaupos.
Vadinu juos plyšiais, aišku?
Jie yra kryžmiškai besisiejantys kvantiniai dariniai…
REDINGAS, PENSILVANIJA – 1968 M.
…kurie, mano manymu, yra susiję tarpusavy ir leidžia čia egzistuojantiems padarams
- persikelti… - Padarams?
Ką, tokiems kaip Sniego žmogus?
Kodėl gi ne?
Žinote, dauguma liaudies pasakų remiasi faktais.
O jeigu mūsų draugas ponas Sniego žmogus
galėjo laisvai judėti po šią sistemą
ir išlįsti bet kurioje iš čia esančių stotelių?
Kaip metro stotyje?
Būtent. Kaip metro stotyje.
Ir, kaip metro stotyje, kai įeini,
gali…
pavažiuoti stotelę ir kažkur išlipti.
Aš…
Šiandien viskas. Paskaita baigta.
Palauk.
- Duokš, aš paimsiu. - Padariau jų tau daugybę.
- Ar atgavai bent vieną? - Tai reiškia, kad turiu bandyti toliau.
- Žemėlapis nebaigtas. - Metas pripažinti,
kad duomenys nepatvirtina tavo teorijos.
Negali įrodyti, kad kas nors neegzistuoja.
- Mus riboja tik mūsų vaizduotė… - Baik!
Gal mums abiem reikėjo pažaboti vaizduotę.
Gal tada Keiko ir Ly tebebūtų su mumis.
- Tiesiog duok jį man! - Bili!
Ką tu darai? Baik.
- Grįžk namo pas sūnų. - Negaliu.
Kol kas.
Ir mūsų darbas nebaigtas.
Neignoruok šeimos narių, kuriuos turi, vaikydamasis tuos, kurių netekai.
Taigi, paskutinė jo pažymėta vieta turėtų būti priešais.
- Kei, aš tik sakau… - Tiesiog užbaikime tai.
- …tu nežinai, kas Bilio mintyse. - Tiesiog užbaikime tai.
Suraskime Keitę su Kentaro ir dinkime iš šitos salos.
Atėjome.
Čia – paskutinė vieta, kurią jis pažymėjo savo žemėlapyje.
Bet mirė nespėjęs jos patikrinti.
Čia bent jau gražu.
- Kei… - Man dabar nereikia padrąsinimo kalbos.
Ne, ir neketinau jos sakyti.
Kei, kas ten? Štai…
- Ką? - Štai ten. Kas tai?
Čia sensei Sudzuki prietaisas.
Taip, toks pat, kokį matėme jo namuose Haterumoje.
Taip.
Taigi, spėju, Bilis jį čia atsivežė?
Minutėlę. Žiūrėk, ten dar vienas.
Tik pažiūrėk, Kei.
Ir dar vienas, ir… Jis užtektinai jų privežė.
Nebent jis jų neatvežė.
Zondai.
Bilis norėjo nusiųsti po žeme zondus. Palauk.
Žiūrėk.
VILJAMAS RANDA 1966 M. LIEPA. MADAGASKARAS
„Viljamas Randa, 1966 m., Madagaskaras“?
„1971 m., Naujoji Gvinėja.“
„1968 m., Lochnesas.“
„1972 m., Kazachstanas.“
Jis grįžo.
Jis mėtė juos į plyšius visame pasaulyje.
- Jie visi iškilo čia. - Bilio plyšys.
Kei, mes jį radome. Čia ta vieta. Čia Didžioji centrinė stotis.
Bili.
Palauk. Čia kažkas yra.
Taip, ir šitame.
KEIKO, NETURĖJAU ŽODŽIŲ, KAI BUVO SVARBU,
BET TIKIUOSI, IŠGIRSI JUOS DABAR.
„Keiko…
neturėjau žodžių, kai buvo svarbu,
- bet tikiuosi, išgirsi juos dabar.“ - Tikiuosi, išgirsi juos dabar.
Tai, kad galėjai mane pamilti
paneigia bet kokią logiką.
Prisiekiu mylėti tave šiame
ar bet kuriame kitame pasaulyje.
Nesvarbu, kur ši meilė mus nuves,
seksiu paskui tave iki pasaulio krašto ir dar toliau.
Suradai mane, Bili.
Jis visą laiką ieškojo manęs.
Todėl atvyko čia surasti plyšį, surasti mane.
Jis nenuleido rankų.
Klarensai, kalbėk su manimi.
Anestetiko poveikis silpsta.
Gerai, viskas.
Jau radote Keitę?
Ne, dar ne. Bet, patikėkite, surasime.
Klausyk, dabar turime išlikti susikaupę. Turime tik vieną šansą.
Tu su manimi?
Taip.
Titanė X demonstruoja stiprų neuronų aktyvumą. Ji bunda.
- Implantai prijungti prie tinklo? - Taip, ponia.
- Sistema pakrauta, paruošta šūviui. - Pažiūrėkime, ar pavyks ją motyvuoti.
- Pradėkite. - Pradedame.
Manau, tuoj nebeliks laiko.
Turime sugalvoti, kaip įvilioti Titanę X į šį plyšį.
Sinapsinė jungtis stabili.
Kentaro?
Nereikėjo tau išlipti iš to sraigtasparnio.
Už šių durų yra siautėjanti titanė.
Žinau. Ir mes galime padėti.
Galime grąžinti jai jauniklį.
O kas tada? Ji tiesiog jį pasiims ir grįš, iš kur atėjusi?
Taip, taip ir būtų nutikę, jei nebūtume įsikišę.
Jei aš nebūčiau įsikišusi.
Tai mano darbas. Aš išleidau džiną iš butelio.
- Padėk man grąžinti jį atgal. - Keite, negali.
Kentaro…
Bet prieš tai pasakei, kad tėtis nenorėtų matyti, kaip nesutariame,
todėl tai darau.
Todėl man nerūpi, kas nutiks Titanei X ar Kongui.
- Apie ką tu kalbi? - Apie tėtį. Jis neprivalo mirti.
Galime jį išgelbėti.
Išvertė Sandra Siaurodinė